**3o ΠΑΓΚΡΗΤΙΟ FORUM - ΑΘΗΝΑ**

Προώθησης Κρητικών Προϊόντων

στα Ελληνικά Ξενοδοχεία & τα Δίκτυα Διανομής– SUPER MARKET

**HELEXPO Μαρούσι 19 & 20 ΑΠΡΙΛΙΟΥ 2024**

**ΔΩΡΕΑΝ συμμετοχή έως 8/04/2024**

**ΠΡΟΣΚΛΗΣΗ ΣΥΜΜΕΤΟΧΗΣ**

**Παραγωγοί - Μεταποιητικές Επιχειρήσεις Αγροτικών Προϊόντων**

Αξιότιμες κυρίες / Αξιότιμοι κύριοι,

Μετά την επιτυχία του 1ου και του 2ου ΠΑΓΚΡΗΡΙΟΥ FORUM στην Αθήνα, σας προσκαλούμε να λάβετε μέρος στις ΔΩΡΕΑΝ επιχειρηματικές συναντήσεις που θα πραγματοποιηθούν **19 & 20 ΑΠΡΙΛΙΟΥ 2024 στο ΗELEXPO Μαρούσι**, στο πλαίσιο του

**3ου ΠΑΓΚΡΗΤΙΟΥ** **FORUM – ΑΘΗΝΑ**.

Συμμετέχοντας στη διοργάνωση έχετε τη μοναδική ευκαιρία:

* Να συναντηθείτε με εκπροσώπους Ξενοδοχείων, Super Market, Delicatessen,

Εστιατορίων και Δικτύων Διανομής Τροφίμων από όλη τη χώρα

* Να συζητήσετε μαζί τους για τη δυνατότητα απευθείας συνεργασίας
* Να γνωρίσετε σε νέους, πιθανούς αγοραστές τα προϊόντα σας

**Το ΠΑΓΚΡΗΤΙΟ FORUM - ΑΘΗΝΑ περιλαμβάνει προκαθορισμένες ΔΩΡΕΑΝ ημίωρες συναντήσεις (Β2Β) μεταξύ των δύο πλευρών, σε ειδικά διαμορφωμένους χώρους, καθώς και παράλληλες δράσεις, για γνωριμία με τα κρητικά προϊόντα.**

Το κορυφαίο επιχειρηματικό γεγονός διοργανώνουν τα τέσσερα Επιμελητήρια της Κρήτης σε συνεργασία με το Υπουργείο Αγροτικής Ανάπτυξης και πραγματοποιείται με την υποστήριξη της Πανελλήνιας Ομοσπονδίας Διευθυντών Ξενοδοχείων, υπό την αιγίδα της Κεντρικής Ένωσης Επιμελητηρίων (ΚΕΕΕ) και της Περιφέρειας Κρήτης.

Στόχος των διοργανωτών είναι η προώθηση και η διασύνδεση της Κρητικής διατροφής με τον Τουρισμό.

Στο πλαίσιο της οργάνωσης και της επιτυχημένης πραγματοποίησης του 3ου Παγκρήτιου Forum ΑΘΗΝΑ 2024 έχουμε εξασφαλίσει:

* Τη διάθεση εκπτωτικών εισιτηρίων σε ΜΙΝΩΙΚΕΣ ΓΡΑΜΜΕΣ & AEGEAN AIRLINES για τη μεταφορά σας
* Προσφορά διαμονής σε συνεργαζόμενο ξενοδοχείο κοντά στο Helexpo Μαρούσι.

Διευκρινήσεις- πληροφορίες, για τις παραπάνω προσφορές, θα δοθούν με την υποβολή της αίτησης συμμετοχής σας.

**ΔΗΛΩΣΤΕ ΣΥΜΜΕΤΟΧΗ**

**Η συμμετοχή είναι ΔΩΡΕΑΝ, αλλά απαιτείται η συμπλήρωση σχετικής αίτησης μέχρι τη Δευτέρα 8 Απριλίου 2024 στο site του Επιμελητηρίου Ηρακλείου:** [**www.ebeh.gr**](http://www.ebeh.gr) **ή στον σύνδεσμο:** <https://aitiseis.ebeh.gr/pagkritio-athina-2024>

***Για περισσότερες πληροφορίες*** μπορείτε να απευθυνθείτε στο Επιμελητήριο Ηρακλείου, υπεύθυνη, κα Λένα Στεφανουδάκη τηλ: 2810-247034,

***Αιτήσεις Συμμετοχές***: κα. Σ. Λαζανάκη 2810 247039, κα. Ε. Κρασονικολάκη 2810 247047 ή στα emails: [stefanoudaki@ebeh.gr](mailto:stefanoudaki@ebeh.gr) και[forum@ebeh.gr](mailto:forum@ebeh.gr)

***Ευχόμαστε να στεφθούν με επιτυχία***

***οι Β2Β συναντήσεις που θα πραγματοποιηθούν***

***στο 3ο ΠΑΓΚΡΗΤΙΟ FORUM ΑΘΗΝΑ 2024***

**ΙΣΤΟΡΙΚΟ ΣΗΜΕΙΩΜΑ**

**ΚΡΗΤΗ**

* Το ΠΑΓΚΡΗΤΙΟ FORUM ΠΡΟΩΘΗΣΗΣ ΚΡΗΤΙΚΩΝ ΠΡΟΪΟΝΤΩΝ ΣΤΑ ΞΕΝΟΔΟΧΕΙΑ ΚΑΙ ΤΑ ΔΙΚΤΥΑ ΔΙΑΝΟΜΗΣ - SUPER MARKET διοργάνωσε για πρώτη φορά το 2012 το Επιμελητήριο Ηρακλείου, σε μια προσπάθεια γνωριμίας και συνεργασίας παραγωγών και ξενοδόχων της Κρήτης.
* Από την πρώτη χρονιά η αποδοχή του εγχειρήματος ήταν μεγάλη με αποτέλεσμα να αποκτήσει γρήγορα Παγκρήτιο χαρακτήρα, με τη συμμετοχή παραγωγών & επιχειρήσεων απ’ όλη την Κρήτη και να εξελιχθεί σταδιακά σε πραγματική ευκαιρία διασύνδεσης του Πρωτογενούς με τον Τριτογενή τομέα της τοπικής οικονομία.
* Έδωσε τη δυνατότητα στους ξενοδόχους της Κρήτης να προμηθευτούν, χωρίς μεσάζοντες, τα αγροτικά προϊόντα που χρειάζονται κατά την τουριστική περίοδο και στους παραγωγούς της Κρήτης να αποκτήσουν σταθερές συνεργασίες.
* Πρόκειται για έναν θεσμό μοναδικό για τα ελληνικά δεδομένα, για τον οποίο το Επιμελητήριο Ηρακλείου απέσπασε στην Μπρατισλάβα της Σλοβακίας το ευρωπαϊκό βραβείο στην κατηγορία «Special Μentions and Grand Jury Prize» 2017.
* Από το 2017 συμμετέχουν ως συν-διοργανωτές και τα άλλα τρία Επιμελητήρια της Κρήτης.

**ΑΘΗΝΑ**

* Το 1ο ΠΑΓΚΡΗΤΙΟ FORUM -ΑΘΗΝΑ διεξήχθη 28 & 29 Μάϊου 2022, στο Ολυμπιακό Κέντρο της Αθήνας – Ποδηλατοδρόμιο (ΟΑΚΑ).

Πραγματοποιήθηκαν περισσότερες από 12.000 επιχειρηματικές συναντήσεις (Β2Β), γεγονός που αποδεικνύει για άλλη μια φορά την επιτυχία του θεσμού.

Στις συναντήσεις συμμετείχαν 118 παραγωγοί και μεταποιητές αγροτικών προϊόντων από την Κρήτη και 112 εκπρόσωποι Ξενοδοχείων, Super Market, Delicatessen, Εστιατορίων και Δικτύων Διανομής Τροφίμων από όλη τη χώρα.

**Η πραγματοποιηση του 1ου forum στο ΟΑΚΑ το 2022 μας εδωσε ποσοστά επαγελματικων συνεργασιων 41% στους παραγωγούς και 47% στους ξενοδόχους και αγοραστές**

* Το 2ο ΠΑΓΚΡΗΤΙΟ FORUM -ΑΘΗΝΑ διεξήχθη 17 & 18 Φεβρουαρίου 2023, στο Ολυμπιακό Κέντρο της Αθήνας – Ποδηλατοδρόμιο (ΟΑΚΑ).

Στις συναντήσεις συμμετείχαν 149 παραγωγοί και μεταποιητές από την Κρήτη ,110 εκπρόσωποι 63 εταιρικών ομίλων, που περιλαμβάνουν συνολικά, περίπου 800 ξενοδοχεία, Super Market, Δίκτυα Διανομής, Delicatessen & εστιατόρια από όλη τη χώρα.

Πραγματοποιήθηκαν περισσότερες από 17.000 επιχειρηματικές συναντήσεις (Β2Β), γεγονός που αποδεικνύει για άλλη μια φορά την επιτυχία του θεσμού.

**Η πραγματοποιηση του 2ου forum στο ΟΑΚΑ το 2023 μας εδωσε ποσοστά επαγελματικων συμφωνιών στο το 80% των ξενοδόχων και το 53% των παραγωγών.**